CELEX: 62013TN0424
Language: et
Date: 2013-08-07 00:00:00
Title: Kohtuasi T-424/13: 7. augustil 2013 esitatud hagi — Jinan Meide Casting versus nõukogu

9.11.2013   
            
            
               ET
            
            
               Euroopa Liidu Teataja
            
            
               C 325/36
            
         7. augustil 2013 esitatud hagi — Jinan Meide Casting versus nõukogu
   (Kohtuasi T-424/13)
   2013/C 325/60
   Kohtumenetluse keel: inglise
   
      Pooled
   
   
      Hageja: Jinan Meide Casting Co. Ltd (Jinan, Hiina) (esindajad: advokaadid R. Antonini ja E. Monard)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 13. mai 2013. aasta rakendusmäärus (EÜ) nr 430/2013, millega kehtestatakse lõplik dumpinguvastane tollimaks Hiina Rahvavabariigist ja Taist pärit tempermalmist valatud keermestatud toruliitmike impordi suhtes, nõutakse lõplikult sisse sellise impordi suhtes kehtestatud ajutine tollimaks ning lõpetatakse menetlus Indoneesia suhtes (ELT 2013, L 129, lk 1); ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1)
            
            
               Esimene väide, mille kohaselt sellega, et hagejale ei tehtud kättesaadavaks teavet normaalväärtuse kindlaksmääramise kohta, rikuti hageja kaitseõigusi ja nõukogu 30. novembri 2009. aasta määruse (EÜ) nr 1225/2009, kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT 2009, L 343, lk 51) artikli 6 lõiget 7, artikli 20 lõiget 2 ja artikli 20 lõiget 4.
            
         
               2)
            
            
               Teine väide, mille kohaselt keeldumine teha teatavad apellandi taotletud kohandused rikub nõukogu määruse (EÜ) nr 1225/2009 artikli 2 lõiget 10 ja WTO 1994. aasta üldise tolli- ja kaubanduskokkuleppe VI artikli rakendamise lepingu artikli 2 lõiget 4. Alternatiivselt leiab hageja, et nõukogu rikkus Euroopa Liidu toimimise lepingu artiklit 296.
            
         
               3)
            
            
               Kolmas väide, et kokkusobimatute tooteliikide normaalväärtuse kindlaksmääramine rikub proportsionaalsuse põhimõtet ja nõukogu määruse (EÜ) nr 1225/2009 artikli 2 lõike 7 punkti a, artikli 2 lõiget 10, artikli 2 lõike 10 punkti a ja artikli 2 lõiget 11 koostoimes selle määruse artikli 2 lõigetega 8 ja 9, artikli 2 lõike 7 punktiga a ja artikli 9 lõikega 5.
            
         
               4)
            
            
               Neljas väide, et selle kindlaks tegemata jätmine, kas hageja oli kolme kuu jooksul uurimise algusest valdavalt turumajanduse tingimustes, rikub nõukogu määruse (EÜ) nr 1225/2009 artikli 2 lõiget 7.
            
         
               5)
            
            
               Viies väide, et kahju kindlaksmääramine ebaõigete impordiandmete alusel rikub nõukogu määruse (EÜ) nr 1225/2009 artikli 3 lõikeid 1, 2 ja 3.